Liite 2

**LIEDON SOTAVETERAANIT RY:N VUOSIKERTOMUS VUODELTA 2013**

**Yleistä**

Vuosi 2013 oli yhdistyksemme 44. toimintavuosi ja itsenäisyytemme 96. vuosi. Veteraanien keski-ikä on jo yli 90 vuotta. Ikääntyneet veteraanit ovat siinä elämänvaiheessa, jossa vanhuuden huollolla ja kuntoutuksella on ratkaiseva merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun. Samoin pitää yhä enemmän tukea sotaveteraanien ja heidän puolisoidensa ja leskiensä asumista omissa kodeissaan.

Yhdistyksellä on ollut paljon toimintaa ja tilaisuuksiin on osallistunut runsaasti jäseniä. Toiminta on ollut kaikki huomioonottavaa ja yhteishenki on ollut erinomainen. On hienoa todeta, että edelleen halutaan kuulua hyvään ja hienoon joukkoon.

Tavoitteena on järjestää yhteistä toimintaa ja yhteisiä tilaisuuksia sotainvalidien kanssa. Ainakin säästöpankin saunaillat, vesijumppamatkat, talvisodan päättymisen muistotilaisuus ja joulujuhla järjestettiin taas yhdessä.

Liedon kunta jatkoi edellisten vuosien tapaan yhdistyksemme tukemista antamalla rahaa kuntoutukseen ja henkisen vireyden ylläpitämiseen, kotiavustajatoimintaan, kiinteistöjen kunnossapitoon sekä vesijumpan vetäjän palkka- ja matkakustannuksiin.

Paula Peltolan ja Pirkko Aaltosen vapaaehtoistyö kotona asuvien veteraanien, veteraanileskien ja sotaleskien asuinolojen kartoittamiseksi on antanut sekä yhdistykselle että kunnalle oikean kuvan heidän avuntarpeestaan. Näin on voitu ohjata kotiin vietävät palvelut oikeisiin kohteisiin.

Pirkko Aaltonen on perehtynyt kotiavustajan tehtävään ennen kokemattomalla tavalla. Uusi avustaja on saatu palkattua ainakin puoleksi vuodeksi ja Pirkko on saanut ainakin luotua erinomaisen yhteyden palvelua tarvitsevien asiakkaiden kanssa.

Veteraaniperinteen siirtämistä on edelleen jatkettu useissa tilaisuuksissa. On osallistuttu myös piirin järjestämään Tammenlehvän perinneyhdistyksen seminaariin.

Ikäpartion laulajat ja soittajat ovat aktiivisesti huolehtineet jäsenistön viihtyvyydestä. Kiitokset esiintymisaktiivisuudesta kaikille taiteilijoille, mutta erityisesti Väinö Kaukoselle ja Henrik Johanssonille.

Yhdistys on kiitollisuudella seurannut, miten korsutupasäätiö on kunnostanut kiinteistöjä ja edistänyt viihtyvyyttä korsun ja korsulammen alueella vuonna 2013. Päävastuun uudistuksista on kantanut Mauno Lahtinen, mutta kiitoksen ansaitsevat kaikki talkoisiin osallistuneet henkilöt, yritykset ja yhteisöt.

Kuluneena vuonna Sotaveteraaniliiton ansioristillä palkittiin Jouko Koli ja Kauko Tomberg. Sotaveteraanimitalilla ja ansiomerkeillä palkittiin pääasiassa kunnan, median sekä ja perinne- ja tukijaoston edustajia sotaveteraanien tukemisesta.

Osallistuminen tapahtumiin

* 13.2. Varsinais-Suomen Sotaveteraanipiiri ry:n piirihallituksen kokoukseen Kiisanpirtillä osallistuivat Tauno ja Paula Peltola. Kokouksessa käsiteltiin vuosi-

kokoukselle esitettävät asiat, kuten toimintakertomus ja tilinpäätös vuodelta 2012 sekä vuoden 2013 toimintasuunnitelma ja tulo- ja menoarvio.

* Yhdistyksen vuosikokous pidettiin 8.3. korsutuvalla. Kokoukseen osallistui 32 yhdistyksen jäsentä. Kokouksessa käsiteltiin ja hyväksyttiin normaalit vuosikokous-

asiat.

* Maaliskuun 13. päivänä muistettiin talvisodan päättymistä. Tilaisuus alkoi seppeleenlaskulla kirkossa, sen jälkeen muistotilaisuus yhdessä seurakunnan kanssa seurakuntatalolla. Tilaisuudessa oli noin 50 henkilöä.
* Piirin vuosikokoukseen Salossa 14.3. osallistui Tauno Peltola. Kokouksessa käsiteltiin ja hyväksyttiin muun muassa vuoden 2012 tulo- ja menoarvio sekä toimintakertomus ja lisäksi vuoden 2013 toimintasuunnitelma ja tulo- ja menoarvio.
* Korsulla järjestettiin 3.4. perinteiset kinkerit. Kappalainen Harri Ruskeepää johti tilaisuuden. Tarvasjoen kanttori Minna Mäntyranta toimi säestäjänä. Osallistujia oli 35.
* Piirihallituksen kokoukseen Raisiossa 3.4. osallistui Tauno
* Teatterimatkaan Tampereelle 4.4. osallistui täysi linja-autollinen, eli 50 henkeä.

Veteraaneja oli mukana 10. Matka oli kaikin puolin onnistunut. Kiitos Paulalle.

* Porin Prikaatiin Säkylään 24.4. tutustui 3 yhdistyksen jäsentä, joista 2 oli veteraania.
* 25.4. klo 17.00 oli Korsulla palkitsemistilaisuus ja vietettiin Korsuiltaa. Illan esitelmän piti Veikko Valkonen Lapin erämaihin pudonneista sodanajan lentokoneista.
* Kansallisen Veteraanipäivän tilaisuuteen Liedossa 27.4. osallistui noin 80 henkeä.
* ilmoitushankkijoiden laivaseminaariin osallistui 7. - 8.5. kaksi yhdistyksemme jäsentä
* Perinteisiin kevättalkoisiin Korsulla 15.5. osallistui 31 reipashenkistä jäsentä
* Kaatuneiden muistopäivän Jumalanpalvelus oli 19.5.
* Mieskuoron konsertti oli Korsulammella 28.5. Kuorolaisia oli 20 ja kuulijoita 31.
* Tukijäsenten koulutuspäivään Lehmirantaan 28.5. osallistuivat Kirsi Lähdetniemi ja

Veikko Mörsky.

* Kesäkuun 9. päivänä järjestettiin Marsalkka Mannerheimin muistojuhla Askaisissa
* Seurakunnan järjestämälle retkelle Halssiin 17.6, osallistui 18 yhdistyksen jäsentä.
* Maskun kesäteatteriin 27.6. osallistui 43 henkilöä. ”Tuntematon potilas” oli hauska. Kiitokset järjestelyistä Paulalle.
* Metsäkirkko järjestettiin Kyrössä 7.7. Mukana oli 6 yhdistyksemme jäsentä.
* Lietolaisten retki Pöytyälle oli 25.7. Ensiksi ajoimme Pöytyän Haukkavuorelle,

jossa söimme lohikeittoa. Sen jälkeen jatkoimme ”Enkelipuistoon” Kaitoonmäkeen.

 Siellä taiteilija ja puiston luoja Kyösti Iitti esitteli hienoa omaperäistä taidettaan.

 Retkelle osallistui 22 henkilöä.

* Loimaalaiset vierailivat Korsulla 1.8. Vieraita oli 15 henkilöä ja yhteensä Korsulla oli 42 henkilöä.
* Perinteinen yhteislaulutilaisuus järjestettiin 8.8. Korsun savusaunalla. Paikalla oli noin 50 laulun ystävää. Lisämausteena oli Helena Höijärven pojan ja lastenlasten musiikkiesitys. Suurkiitokset Ikäpartiolle musiikista ja tarjoilusta naisille.
* Yhdistyksen kesäretki 9 - 11.8. suuntautui Ahvenanmaalle. Matkan vetäjinä toimivat

Pirkko ja Toivo Leiniö. Yhdistyksen puolesta järjestelyistä vastasi Paula.

Matka oli varsin onnistunut ja sää suosi. Kesäretkelle osallistui 32 henkilöä.

* Muurlan henkisen vireyden kurssille 13. - 15.8. osallistuivat Kyllikki Liski ja Helmi Virjonen
* Elokuun 6. päivänä järjestettiin palkitsemistilaisuus ja korsuilta. Ari Virrankoski rotareista kertoi meripelastuksesta ja havereista. Lisäksi iltaan toi tervehdyksen kirkkoherra Esko Laine.
* Syyskuun 1. päivänä veteraaniväen maakunnallinen kirkkopäivä Marttilassa.
* Syyskuun 3. päivänä järjestettiin sponsori-ilta Korsulla. Järjestelyistä vastasi Mauno Lahtinen. Osallistujia oli noin 25 henkilöä.
* Salolaiset sotaveteraanit vierailivat Korsulla 11.9. Paikalla oli 41 vierasta henkilöä ja 14 henkeä omaa väkeä.
* Piirihallituksen kokoukseen Uudessakaupungissa 17.9. osallistui Tauno
* Mikkelin markkinoihin syyskuun 29. päivänä osallistuttiin jälleen hernekeittoa myyden. Kaksi tykillistä partiolaisten valmistamaa keittoa myytiin klo 12.30 mennessä.
* Perinne- ja tukijaoston laivaseminaari oli 8.10.
* Marraskuun 7. päivänä järjestettiin puuhanaisten saunailta
* Pöytyän Sotaveteraanien 45-vuotis- ja naisjaoston 35-vuotisjuhliin 10.11. osallistuivat Paula ja Tauno
* Piirin seminaariin Maskun Kiisanpirtissä 14.11. osallistuivat Paula, Tauno, Liisa ja

Mauno.

* Syksyn teatterimatkaan Riihimäelle 15.11. osallistui 50 henkilöä. Ennen teatteria oli

ruokailu lasimuseolla ja mahdollisuus tutustua sekä lasimuseoon että metsästysmuseoon. Esitys ”Kaksi Vihtoria ja Klaara” oli onnistunut valinta. Kiitokset Paulalle matkan järjestelyistä.

* Perinteistä joulujuhlaa vietettiin kunnantalolla 29.11. Saimme nähdä ja kuulla monenlaista ohjelmaa ruokailun ja kahvin ohessa. Juhla oli yhteinen Sotaveteraaneille, Sotainvalideille ja jaostolle. Paikalla oli 108 henkilöä.

Tilaisuudessa jaettiin hopeinen ansiomerkki Paula ja Tauno Peltolalle sekä Pirkko

Aaltoselle. Kunta palkitsi Paulaa ja Pirkkoa kukkasin ja Liedon historiikilla heidän tekemästään työstä koskien kotiin vietäviä palveluja.

* Itsenäisyyspäivän juhlaan Liedon kunnantalolla osallistui runsaasti myös yhdistyksemme jäseniä. Itsenäisyysjuhla alkoi Jumalanpalveluksella kirkossa ja sen

jälkeen oli seppelten lasku sankarihaudalle. Suvianna Seppälä piti juhlapuheen.

* Eino Toivonen ja Tauno Peltola osallistuivat perinteiselle Saaristomeren

meripuolustusalueen komentajan tarjoamalle joululounaalle 13. joulukuuta.

* Säästöpankin saunalla hiljennyttiin jouluun 16. kappalainen Harri Ruskeepään johdolla
* Perinteiseen joulusaunaan Korsulla 18.12. osallistui runsas joukko yhdistyksemme jäseniä ja kutsuvieraita, yhteensä 43 henkilöä. Seurakuntaa edusti kirkkoherra Esko Laine. Kiitokset järjestelyistä ja tarjoiluista Pertille, Paulalle sekä monille muille talkoolaisille.
* Jouko Koli on osallistunut yhdistysten edustajana Nautelankoski-säätiön hallitukseen. Varahenkilönä on toiminut Kauko Tomberg.
* Yhdistyksen edustajina Nautelankoski-säätiön edustajistossa oli Kauko Tomberg ja hänen sijaisenaan Jouko Koli.
* Muutama yhdistyksemme jäsen osallistui vuoden aikana JR 35:n kokoontumisiin. JR 35:n hallituksessa Urho Jalonen on edustanut yhdistystämme.
* Perinne- ja tukijaosto on Simo Hietakankaan johdolla myynyt ilmoituksia V-S Sotaveteraanipiirin joululehteen 47 kappaletta yhteensä 3 940 eurolla, mikä oli 510 euroa enemmän kuin edellisenä vuonna. Yhdistys sai tuloutuksena vuonna 2012 myydyistä ilmoituksista noin 1 165 euroa (40 % 3 430 eurosta). Joululehtiä tilattiin yhteensä 220 kappaletta ja ne jaettiin kaikille veteraaneille sekä moniin julkisiin laitoksiin, virastoihin ja kouluihin.

Täytettyään yli 90 vuotta yhdistyksen jäsentä on onniteltu joka vuosi korttitervehdyksellä. Lisäksi 85-vuotismerkkipäivänä on onniteltu jäseniä onnittelukortilla. Kuluneena vuonna yksi henkilö täytti 99 vuotta, kolme henkilöä 97 vuotta, kolme henkilöä 96 vuotta, kolme henkilöä 95 vuotta, yksi henkilö 94 vuotta, neljä henkilöä 93 vuotta, neljä henkilöä 92 vuotta, seitsemän henkilöä 91vuotta, kaksitoista henkilöä 90 vuotta ja kahdeksan henkilöä 85 vuotta.

**Palkitsemiset**

Sotaveteraaniliiton ansioristillä palkittiin Jouko Koli ja Kauko Tomberg.

Sotaveteraaniliiton ansiomitalilla palkittiin ylilääkäri Sirpa Rantanen.

Sotaveteraaniliiton kultaisella ansiomerkillä palkittiin Jarmo Helttula, Pirjo Hietakangas, Hanna Koli, Leena Viskari, Maija Vuorinen ja Pertti Vähätalo kiitoksena heidän erinomaisesta panoksestaan sotaveteraanityön tukemiseksi.

Sotaveteraaniliiton hopeisella ansiomerkillä palkittiin Mia Koivunen, Pirkko Aaltonen, Paula Peltola ja Tauno Peltola kiitoksena heidän erinomaisesta panoksestaan sotaveteraanityön tukemiseksi.

Sotaveteraaniliiton pronssisella ansiomerkillä palkittiin Jouko Kumpulainen ja Jarmo Seppälä.

Yhdistyksen standaari sotaveteraanityön tukemisesta myönnettiin Pirjo Hietakankaalle ja Liisa Lahtiselle heidän merkkipäivänään sekä Riku Kauhaselle lietolaisten veteraanien sotatien tutkimisesta ja julkaisuista.

Mauno Lahtiselle luovutettiin standaari, sotaveteraanimitali ja lahjakortti hänen erinomaisen suuresta työstään veteraanien hyväksi.

Talkoolaisille jaettiin ”talkookassi” kiitoksena monenlaisesta arvokkaasta työstä veteraanien hyväksi. Kassi sisälsi muun muassa yhden vapaan savusaunan käyttöoikeuden vuoden 2013 aikana. Kassi jaettiin seuraaville henkilöille: Ilari Kulmala, Veikko ja Lauri Mörsky, Rauno Korpela, Pasi Rosnell, Mika Sinkkonen, Jouni Mettälä, Kirsi Lähdetoja, Paula ja Tauno Peltola sekä Mauno ja Liisa Lahtinen.

**Kuntoutus ja kotiavustajatoiminta**

Valtiollisia kuntoutusrahoja Lieto sai 57 027,66 euroa. Näillä Härkätien terveyskeskus kykeni tarjoamaan 36 avokuntoutusta (joista 24 myönnettiin kotikäynteinä) ja 9 laitoskuntoutusjaksoa (mukana 3 puolisoa).

Yhdistys sai sotaveteraanipiiriltä kuntoutukseen kaksi paikkaa Muurlaan. Lisäksi saatiin rahallista tukea 8 800 euroa. Yhteensä avustus oli seuraava: kurssit 420 euroa ja rahallinen tuki 8 800 euroa eli yhteensä 9 220 euroa.

Liedon kunta tuki kuntoutusta 9 000 eurolla ja kotiavustajatoimintaa erillispäätöksellään 12 000 eurolla.

Sotainvalidien Liedon osasto osallistui kotiavustajatoimintaan omalla osuudellaan, eli noin 2 100 eurolla.

Yhdistys suuntasi kunnan myöntämää kuntoutusrahaa siten, että sillä mahdollistettiin 26veteraanin välttämätön kuntohoito paikallisessa avokuntoutuslaitoksessa.

Kuntoutukseen käytettiin viime vuonna 8 973 euroa ja virkistykseen noin 10 000 euroa eli yhteensä noin 19 000 euroa.

Kuntoutusta on voitu kehittää niin, että on siirrytty yhä enemmän laitoskuntoutuksesta avokuntoutukseen. Kaikkiaan 22 veteraania ja 7 puolisoa tai leskeä on saanut yhdistyksen kautta kuntoutuspäätöksen, mikä sisältää fysioterapiaa ja/tai jalkahoitoa. Kuntoutusta annettiin 15 hoitokertaa viidelle veteraanille, 10 hoitokertaa 13 veteraanille ja 5 kertaa kahdelle veteraanille. Kahdelle veteraanille myönnettiin pelkästään jalkahoitoa.

Kuntokerho on kokoontunut tiistaisin kirkonkulmalla ja Pahkamäessä 18 kertaa. Ohjaajana on toiminut Reijo Heikkilä. Yleensä niihin on osallistunut kumpaankin 10 - 15 henkilöä.

Vesijumpassa on käyty Tarvasjoen uimahallissa yhteensä13 kertaa. Mauno Lahtinen on toiminut organisaattorina onnistuneesti. Liedon kunta maksaa Eero Alatalon kustannukset ja yhdistys hallivuokrat.

Saunailtoja on järjestetty Liedon Säästöpankin tiloissa 17 kertaa. Savusaunalla saunottiin 17 kertaa. Naisjaosto on huolehtinut saunakahvien tarjoilusta erittäin hyvin, koska lähes poikkeuksetta on ollut tarjolla muun muassa kakkuja ja leivonnaisia. Osanottajien määrä on ollut keskimäärin noin 30 henkilöä. Kuukauden viimeisen saunaillan yhteydessä on joku henkilö pitänyt noin puolen tunnin alustuksen kaikkia kiinnostavasta aiheesta.

Sotaveteraanit ovat osallistuneet viikottain seurakunnan järjestämiin toimintatorstai –tapahtumiin. Keskimäärin sotaveteraanien osallistujia on ollut 10 - 15 henkilöä.

Hallitus on puoltanut jäsenten avustushakemuksia lääkekustannusten korvaamiseen ja kiinteistöjen parantamiseen liittyvissä asioissa. Joitakin avustuksia on saatu piiriltä lääkekustannusten maksamiseen.

Yhdistys on tukenut jäseniään palkkaamalla kotiavustajan lähinnä siivouspalveluun. Avustajana on toiminut Tuula Kämäräinen 15.9.2008 alkaen. Hänen työsuhteensa päättyi 4.11.2013.

Avustajalla oli 31 asiakasta (sotaveteraania tai sotaveteraanin puolisoa) viime vuoden aikana. Käyntejä oli kaikkineen 163 kappaletta eli keskimäärin noin 6 kertaa asiakasta kohden. Käyntimäärä väheni noin 55 % edellisvuoteen verrattuna. Sotainvalidien osuus oli noin 12 prosenttia eli rahallisesti noin 2 100 euroa.

Kunta sai valtion rahaa kotiin vietävien palvelujen tukemiseen noin 11 800 euroa. Paula Peltola ja Pirkko Aaltonen ovat käytännössä organisoineet palvelut tai tavarat niitä tarvitseville kotona asuville tunnuksen omaaville veteraaneille. Kokouksia kunnan kanssa pidettiin kuusi kertaa. Pirkko ja Paula jakoivat yhdistyksen puolesta joulukassin kaikille niille tunnuksen omaaville veteraaneille, jotka eivät päässeet mukaan joulujuhlaan.

Veteraanihautauksia oli 4 kappaletta.

**Kiinteistöasiat**

Liedon Sotaveteraanien korsutuvalla sijaitseva esinekokoelma on luetteloitu Nautelankosken museon luettelointitietokantaan. Yhteensä esineitä on luetteloitu ja digitoitu 71 kpl, joista 46 kpl vuonna 2013.

Korsutuvan savusaunan lämmitys ja vuokraus on hoidettu Korsutupasäätiön toimesta.

Suuri kiitos kuuluu Pertti Peltolalle, Veikko Mörskylle ja hänen savusaunatiimilleen.

Kiinteistönhoitajana ja vahtimestarina on toiminut Mauno Lahtinen kiitettävästi. Korsun keittiön uusiminen, korsutuvan lattian lakkaaminen, korsun julkisivujen alustustyö ja maalaus sekä uudistustyöt savusaunalla ovat nostaneet huomattavasti kiinteistöjen arvoa ja viihtyvyyttä. Siltatyömaalta saadun puumateriaalin jälkikäsittely ja varastointi oli koko kesän kestävä suuri hanke. Vaikka talkoolaisiakin oli mukana, jäi pääosa työstä muutaman henkilön harteille. Talkootyönä suorittujen puiden arvo on huomattava.

Korsulla pidettiin keväällä siivoustalkoot, joihin osallistui 30 henkilöitä. Naiset tarjoilivat keittoa talkooväelle. Perinne- ja tukijaosto on järjestänyt noin kymmenet talkoot vuoden aikana. Lämmin kiitos kuuluu kaikille vapaaehtoisille talkoolaisille.

**Jäsenistö**

Yhdistyksen jäsenmäärä oli vuoden päättyessä 359, joista tunnuksen omaavia miehiä ja naisia on 56 henkilöä. Puolisojäseniä on 41 henkilöä sekä perinne- ja tukijaoston jäseniä 262 henkilöä. Viimeinen iltahuuto tavoitti 6 veteraania.

**Hallinto**

Puheenjohtajana on toiminut Markku Heinonen, varapuheenjohtajana Urho Jalonen ja sihteerinä Tauno Peltola. Jäseninä ovat toimineet Kullervo Heikkilä, Kerttu Heikkilä, Unto Junnila, Väinö Kaukonen, Jouko Koli, Karl Norrgård, Paavo Pitkänen, Jaakko Säteri, Kauko Tomberg, Mika Vuorinen, Mauno Lahtinen, Paula Peltola, Sirkka Säteri, Anja Kaukonen, Hanna Koli ja Veikko Mörsky. Hallituksen varajäseninä ovat toimineet Liisa Lahtinen, Kirsti Heinonen, Airi Kapanen, Pirjo Hietakangas ja Laimi Aaltonen. Rahastonhoitajana on toiminut Pirkko Aaltonen ja kiinteistönhoitajana Mauno Lahtinen.

Hallitus on kokoontunut 9 kertaa. Yhdistys on ollut edustettuna piirin vuosikokouksessa ja piirihallituksen kokouksissa neljä kertaa. Lisäksi on osallistuttu piirin seminaareihin, perinnetyön tilaisuuteen, veteraaniyhteyshenkilökoulutukseen ja ilmoitustenhankkijoiden tilaisuuksiin. Paljon asioita on sen lisäksi hoidettu erilaisissa tapaamisissa, puhelimessa ja matkoilla asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja –sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.